Cuneiform Tablet BIN 6 211 (NBC 1655)
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
šu-a-num ra-bi-ṣú-um ša a-šur-i-mì-tí DUMU šu-nu-nu iṣ-ba-at-ni-a-tí-ma um-ma ra-bi-ṣú-um-ma a-na bu-za-zu-ma ṭup-pá-am ša a-lim{ki} a-šùr-i-mì-tí a-ša-sú-ḫi-kà il₅-qé-am i-na ṭup-pí-im ša a-lim{ki} ta-na-sà-aḫ-ma i-na a-lim{ki} a-ta ù a-šùr-i-mì-tí ta-ta-wu-a iš-al-kà-ma ṭup-pu-šu ḫa-mu-ru-ú ba-a-am ú-ma-ma a ma-lá a ma-lá ṭup-pì-im ša a-lim{ki} a-na a-lim{ki} ṣí-a-ma a-na be-el a-wa-tí-kà a-wa-tám dí-in lá tù-na-ḫa-ni KÙ.BABBAR ma-dam lá tù-ša-ag-me-ra-ni bu-za-zu šu-a-nim ra-bi-ṣa-am e-pu-ul um-ma bu-za-zu-ma uš-kà-i-il₅ a-na ṭup-pí-im ša a-lim{ki} ú PA.DU ša be-li-a tí-ma-li-ma ta-áš-e-li-ma ú a-pu-ul-kà a-šùr-i-mì-tí be-el a-wa-tí-a a-na-kam wa-ša-áb 10 ma-na KÙ.BABBAR a-na šu-IŠTAR qá-ta-tí-šu na-al-pu-ta-ku ú KÙ.BABBAR šál-tám ḫa-bu-lam ú a-na ša-sú-ḫi-a i-<big_gap>-ṣa-áb-ta-kà da-nu-tám ú e-mu-qí lá a-pu-ul-kà a-šùr-i-mì-tí be-el a-wa-ti-a i-na 3 a-wa-tim li-iz-ku-ra-ma li-bi na-dí-tí-šu kà-ru-um ṣa-ḫe-er GAL lu-pá-tí-ma kà-ru-um ṣa-ḫe-er GAL ṭup-pí-ni lu-lá-pí-it-ma lá-li-ik-ma a-lu-um ú ba-lí dí-ni li-dí-in lá tù-na-ḫa-ni ú KÙ.BABBAR ma-dam lá tù-ša-ag-ma-ra-ni <big_gap>